open-index/open-wikipedia-markdown huggingface dataset:
Primitivo Rodríguez Sanjurjo

**Primitivo Elio Rodríguez Sanjurjo**, nado en Ourense en 1880 e finado en Lugo o 20 de decembro de 1947, foi un intelectual e escritor galego.

## Traxectoria 
Procedía dunha familia de Pobra de Seabra. Licenciado en Dereito pola Universidade de Salamanca e en Filosofía e Letras pola Universidade de Madrid. En 1920 marchou a Estados Unidos de América para desempeñar unha cátedra de Literatura española do século XIX na Universidade Cornell, Ithaca, Nova York. Catedrático de instituto en Baeza e Ourense, en 1932 obtivo a praza de catedrático de Xeografía e Historia no instituto de Lugo.

Experto en mitoloxía e astroloxía (introduciu a Vicente Risco no orientalismo), e lector de Rubén Darío, Paul Verlaine e Charles Baudelaire, influíu nos membros da Xeración Nós, especialmente en Ramón Otero Pedrayo, cos que compartiu parladoiros e conferencias no Ateneo de Ourense.

Colaborou en *La Centuria* co pseudónimo de Beta Herculis. Foi académico correspondente da Real Academia Galega.

## Vida persoal 
miniatura|Primitivo Sanjurjo e Raquel Salgado.
Casou en 1921 con Raquel Salgado, filla de Francisco Salgado López-Quiroga, e foi pai de Josefina Rodríguez Salgado.

## Obras 
* *Las mesetas ideales*, 1910.
* *Escenas de gigantomaquia*, 1923.
* *Errores de la actual división provincial de España y fundamentos geográficos para una nueva división en provincias*, 1925.

## Notas 
## Véxase tamén 
### Bibliografía 
* 
* 
* 
*  e  (2016): *Primitivo Rodríguez Sanjurjo y su eplistolario con Otero Pedrayo*.

### Ligazóns externas 
* Julia Sáez Angulo (22/11/2010) "Primitivo R. Sanjurjo, profesor, escritor y académico gallego" lamiradaactual.blogspot.com .
Tempada 1948-49 da BAA

A **tempada 1948-49 da BAA** foi a terceira edición da *Basketball Association of America*, a liga profesional de baloncesto de Norteamérica que un ano despois sería rebautizada como National Basketball Association (NBA). Nesta tempada fixéronse co título os Minneapolis Lakers, debutantes na liga, vencendo nas finais ós Washington Capitols.
## Antecedentes
## Equipos
O número de equipos que formaron parte da liga nesta tempada medrou dende 8 a 12 coa incorporación de 4 novos equipos provenientes da ABL: Minneapolis Lakers, Fort Wayne Pistons, Indianapolis Jets e Rochester Royals. 
{{Image label begin|image=BlankMap-USA-states.PNG|width={}|float=right}} 
{{Image label small|x=0.68|y=0.37|scale={}|text=**01**}}
{{Image label small|x=0.97|y=0.31|scale={}|text=**02**}}
{{Image label small|x=0.96|y=0.33|scale={}|text=**03**}}
{{Image label small|x=1.06|y=0.21|scale={}|text=**04**}}
{{Image label small|x=0.78|y=0.34|scale={}|text=**05**}}
{{Image label small|x=1.01|y=0.26|scale={}|text=**06**}}
{{Image label small|x=0.62|y=0.20|scale={}|text=**07**}}
{{Image label small|x=0.79|y=0.30|scale={}|text=**08**}}
{{Image label small|x=0.64|y=0.23|scale={}|text=**09**}}
{{Image label small|x=0.73|y=0.28|scale={}|text=**10**}}
{{Image label small|x=1.05|y=0.23|scale={}|text=**11**}}
{{Image label small|x=0.98|y=0.28|scale={}|text=**12**}}

A pesar da ampliación no número de equipos que compoñían a BAA, o certo foi que a liga seguía representando só a un par de zonas do país, á costa norte do Atlántico (División Leste) e ó medio oeste próximo ós Grandes Lagos (División Oeste).

## Tempada regular
A tempada regular amosou unha salientable superioridade por parte de dous equipos da División Oeste, os Rochester Royals e os Minneapolis Lakers, que remataron por riba do 70% de vitorias. Cada equipo disputou 60 encontros, e por primeira vez os 4 mellores equipos de cada división acadaron o pase para disputar as eliminatorias polo título.

;División Leste

;División Oeste

## Playoffs
## Estatísticas
George Mikan foi nesta tempada 1948-49 o líder de anotación da liga con 1.698 puntos anotados (28'3 por encontro), por diante de Joe Fulks con 1.560 puntos (26'0 por encontro) e Max Zaslofsky con 1.197 puntos (20'6 por encontro).
### Líderes
As estatísticas de anotación, asistencias e porcentaxe de acertos, foron lideradas polos seguintes xogadores:

### Equipos ideais
Max Zaslofsky e Joe Fulks foron elixidos por terceiro ano seguido dentro do primeiro quinteto ideal da BAA. 

;Primeiro quinteto ideal.

;Segundo quinteto ideal.

## Véxase tamén
### Outros artigos
* National Basketball Association
### Ligazóns externas
* Páxina oficial da NBA 
* Tódolos datos sobre a tempada 1948-49 da BAA  
* George Mikan no Naismith Memorial Basketball Hall of Fame
Jimmy Rayl

**James R. "Jimmy" Rayl**, nado o 21 de xuño de 1941 en Kokomo, Indiana, é un ex xogador americano de baloncesto profesional, que xogou na American Basketball Association cos Indiana Pacers.

## Traxectoria 
Rayl foi seleccionado na 22ª posición do Draft da NBA de 1963 polos Cincinnati Royals. Máis tarde asinou e xogou 2 tempadas cos Indiana Pacers. Acadou 11.1 puntos por partido durante a súa carreira.

## Véxase tamén 
### Ligazóns externas 
* Estatísticas en BasketballReference.com
Río Olt

miniatura|Localización do río Olt
O **río Olt** (en romanés e en húngaro; alemán: *Alt*; latín: *Aluta* ou *Alutus*) é un río de Romanía, un afluente da marxe esquerda do río Danubio. A súa lonxitude total é de 615&nbsp;km e drena unha cunca hidrográfica de 24.050&nbsp;km².

O río atravesa os distritos romaneses de Harghita, Covasna, Braşov, Sibiu, Vâlcea e Olt.

## Xeografía 
[miniatura| esquerda|O río Olt e ao fondo os [montes Cárpatos]]
[miniatura|esquerda|O río Olt ao seu paso pola cidade de [Slatina, Romanía.]]
Nace nas ladeiras das montañas de Hăşmaşu Mare dos montes Cárpatos Orientais. Flúe en dirección oeste, posteriormente vira para o sur, despois atravesa transversalmente a cordilleira dos Alpes de Transilvania e desemboca no río Danubio, preto de Turnu Măgurele (30.187 hab. en 2002).

Este río era coñecido na antigüidade romanesa como Alutus ou Aluta. O distrito de Olt e a provincia histórica de Oltenia, teñen o seu nome debido ao río.

Nas súas ribeiras encóntranse as cidades de Bălan (7.902 hab.), Sândominic (6.401 hab.), Miercurea-Ciuc (42.029 hab.), Sfântu Gheorghe (61.543 hab.), Făgăraş (40.126 hab.), Brezoi (6.859 hab.), Călimăneşti (8.923 hab.), Râmnicu Vâlcea (107.726 hab.), Drăgăşani (22.499 hab.), Slatina (79.171 hab.) e Drăgăneşti-Olt (12.195 hab.).

O río ten moitísimos afluentes, aínda que ningún deles de grande importancia, salvo o río Oltet, no seu curso baixo, con 186&nbsp;km de lonxitude e unha cunca de 2.474&nbsp;km².

## Notas 
[miniatura|esquerda|250px|*Val do Olt*, obra de [Carol Popp de Szathmary.]]

## Véxase tamén
Condado de Brașov

**Braşov** (en romanés *Judeţul Braşov*) é unha provincia de Romanía con capital en Braşov.

A poboación desta provincia é de 596.140 habitantes (en 2002) nunha superficie de 5.363 km², o que dá unha densidade de poboación de 111,2 hab/km².

No ano 2008 os valacos ou romaneses étnicos eran o 87,3 % da poboación, os húngaros (incluíndo os sículos) eran o 8,7 %, os alemáns étnicos (a maioría deles saxóns transilvanos pero tamén incluíndo os suabos do Danubio) eran un 0,8 %, e outras nacionalidades representaban o 3,3 %.

## Divisións administrativas 
O distrito conta con 4 municipios, 6 cidades e 47 comunas.

### Municipios 
*A capital: Brașov que conta cunha poboación de 284.596 habitantes (2002).
* Făgăraș 
* Codlea 
* Săcele.

### Cidades 
* Ghimbav
* Predeal
* Râșnov 
* Rupea
* Victoria 
* Zărnești

### Comunas 
## Véxase tamén
Santiago Morán Cisneros

**Santiago Morán Cisneros** foi un pintor barroco español, activo en Madrid entre 1634 e 1673.

## Traxectoria 
Fillo de Santiago Morán, pintor de cámara de Filipe III, e da súa segunda esposa, Catarina de Cisneros, parece probable que se formase no taller paterno, como podería comprobarse na *Presentación da Virxe no templo*, depósito do Museo do Prado no Museo de San Telmo de San Sebastián, obra que, pese a estar asinada en 1654, manifesta características propias da pintura de principios de século, coa descrición minuciosa do vestido da Virxe.

A primeira noticia documentada deste pintor é a súa sinatura en 1634, xunto con outros pintores, comprometéndose por si e «os que serán de aquí adiante» a sacar en procesión o paso das *Sete Dores* na procesión de Venres Santo, orixe dun longo preito que enfrontaría ao gremio de pintores de Madrid por cuestións de honra profesional. Aínda en 1662 afectaríalle unha das últimas rabexadas dese preito, cando foi designado para sacar o paso ao negarse a facelo *polas súas moitas obrigacións* Francisco Rizi, a quen lle correspondía. En 1658 casou a súa filla, dona María González Muñiz, con don Agustín Muñoz de Rojas. O título do xenro, cabaleiro da Orde Imperial Anxélica de San Xurxo, e as elevadas cantidades achegadas como dote, indican que o pintor gozaba dunha posición social e económica respectable. En 1663 debía de encontrarse gravemente enfermo, pois ditou o seu testamento en Valladolid, pero en 1670 publicáronse as *Tres últimas Musas Castelás* de Francisco de Quevedo con estampas de Marcos Orozco segundo debuxos proporcionados por Morán, e en 1673 asinou o *San Pedro liberado polo anxo* da igrexa de San Pedro de Ávila.

Na produción de Morán destacan os tres lenzos de historias mercedarias pintados para a Capela do Cristo de Rivas-Vaciamadrid, asinados en 1656: *Aparición da Virxe a San Ramón Nonato*, *A Virxe entre San Pedro Nolasco e San Ramón Nonato e *Cristo levando o viático a San Ramón Nonato*, de color lixeira e unha preocupación espacial nova que puido ter tomado de Velázquez.

## Véxase tamén 
### Bibliografía 
* Angulo Íñiguez, Diego, y Pérez Sánchez, Alfonso E. *Pintura madrileña del segundo tercio del siglo XVII'', 1983, Madrid: Instituto Diego Velázquez, CSIC, ISBN 84-00-05635-3
*
*Cruz Valdovinos, José Manuel «Sobre el pintor de cámara Santiago Morán el Viejo (1571-1626)» 

### Ligazóns externas 
* Biografía na web do Museo do Prado.
Azarí

**Azarí**, **acerbaixano** ou **acerbaidjano** pode referirse a:

* **Acerbaixano** - Habitante ou procedente de **Azerbaidján**;
* Grupo étnico con preto de trinta millóns de individuos, presentes en Irán e, en menor número, na República de Azerbaidján, onde son a maioría dos habitantes;
* **Lingua azerí**, lingua turcomá falada por este pobo, oficial no Azerbaidján.
Județ

Un ***județ*** // é unha división administrativa de Romanía, que se pode traducir como **rexión**, **distrito**, **departamento**, **concello** ou **condado**.

O ***Consiliu județean*** (Consello distrital) é a autoridade da administración pública local, coordinando a actividade dos consellos das comunas e cidades do *județ*. O Consello de *județ* está composto por conselleiros electos.

## Subdivisións 
Os 41 *județe* romaneses subdivídense en:
* 2.686 comunas (*comune*) - en zonas rurais),
* 169 cidades (*orașe*) - en áreas urbanas) e
* 96 municipios (*municipii*) - en grandes áreas urbanas).

Na Romanía, o estatuto de municipio é dado só a grandes cidades.

## Historia 
A división administrativa en *județe* existe desde o século XV nos designados Principados do Danubio (Valaquia e Moldova), sendo cada *județ* gobernado por un *jude* (do latín *judicis*, "xuíz"), con poderes administrativos e xudiciais.

A división administrativa moderna foi inspirada no modelo francés dos departamentos, creados no século XIX, tendo cada *județ* un prefecto que representaba o goberno e un consello departamental.

Co comunismo, os *județe* deron lugar aos *raions*, inspirados no modelo ruso, mais foron reintroducidos en 1968.

## Notas 
## Véxase tamén 
### Outros artigos 
* Condados de Romanía
* Subdivisións de Romanía
Banca ética

A **banca ética** é unha banca preocupada polos impactos sociais e ambientais dos seus investimentos e empréstitos. Está integrada por un conxunto de entidades financeiras que os seus proxectos non están condicionados exclusivamente por criterios de máximo beneficio e especulación. Adoitan ter unha estrutura interna de base cooperativa.

A banca ética é parte dun amplo movemento social que demanda maior responsabilidade social e medioambiental no sector financeiro. O movemento implica: investimentos éticos e socialmente responsábeis, responsabilidade social corporativa. Está relacionado con outros movementos como o comercio xusto ou o consumo responsábel.

Está regulada polas mesmas autoridades da banca tradicional e pola mesma regulamentación. Malia as diferenzas entre os diferentes bancos éticos, estes comparten uns principios, os principais a transparenza e os valores medioambientais dos proxectos que financian.
Jesús Olmedo

**Jesús Olmedo**, nado en Dos Hermanas (Sevilla) o 6 de outubro de 1973, é un actor español.

## Traxectoria 
Popular polo seu papel na exitosa serie de Telecinco *Hospital Central*, actuando no papel de Carlos Granados, un traballador social que ó principio chegou como paciente. Ademais participou noutras producións televisivas anteriormente, así como en varias películas.

Dende o 2008 ten unha relación sentimental con Nerea Garmendia.

## Cine 
* *Nadie conoce a nadie* (Mateo Gil, 1999).
* *Fugitivas* (Miguel Hermoso, 2000).
* *Despacito y a compás* (2003)
* *Mus* (Patxi Amezcua, 2003; curtametraxe).
* *Noviembre* (Achero Mañas, 2003).
* *Recambios* (Manu Fernández, 2004).
* *Semen, una historia de amor* (Daniela Fejerman e Inés París, 2005).
* *15 días contigo* (Jesús Ponce, 2005).
* *Lola, la película* (Miguel Hermoso, 2007).
* *8 citas* (2008)
* *La herencia Valdemar* (Chambelán, 2008)
* *La herencia Valdemar II: La sombra prohibida* (Chambelán, 2008)

## Televisión 
* *Hostal Royal Manzanares* (1997). Como Pablo.
* *Periodistas* (2000). Episódico. Como Jesús.
* *Al salir de clase* (2000). Episódico.
* *El comisario* (2000). Episódico.
* *Academia de baile Gloria* (2001). Como Alberto.
* *Esencia de poder* (2001). Como Diego Rivera.
* *Un paso adelante* (2003).
* *El inquilino* (2004). como Javier.
* *Géminis, venganza de amor* (2004).
* *Aquí no hay quien viva* (2005). Como Ricardo.
* *Hospital Central* (2005-2009). Como Carlos Granados, psicólogo e asistente social.
* *90-60-90, diario secreto de una adolescente* (2009). Como Bruno.
* *Hispania* (2010-2011). Como Marco.
* *Imperium* (2012). Como Marco.
* *Gran Reserva. El origen* (2013-). Como Luis Miranda.

## Premios 
* 2009: Premio GQ ao Mellor actor revelación por "90-60-90, diario secreto de una adolescente"

## Notas
Julio Amoedo Chas

**Julio Amoedo Chas**, nado en Ferrol o 2 de xuño de 1974, é un exárbitro de fútbol galego.

## Traxectoria
Delineante de profesión, e árbitro afiliado ao Colexio Galego de Árbitros de Fútbol, ten unha ampla traxectoria no fútbol. Despois de arbitrar en Terceira División, dirixiu partidos da Segunda División B entre 1998 e 2002. En 2001 actuou como cuarto árbitro en partidos da Primeira División e no 2002 foi ascendido como árbitro principal á Segunda División. Permaneceu ininterrompidamente na categoría de prata ata 2012, sendo durante os seus últimos anos o árbitro máis veterano da categoría.

Forma parte da dirección da Federación Galega de Fútbol en representación dos árbitros dende 2011.
Carmen Estévez

**María del Carmen Estévez Eguiagaray**, nada en León o 9 de setembro de 1925 e finada o 23 de febreiro de 1996 en Roxos (Santiago de Compostela), foi unha personalidade pública galega, muller do ex presidente da Xunta Manuel Fraga.

## Traxectoria 
[esquerda|miniatura|Embaixada de España en [Londres onde residiu co seu marido.]]
miniatura|200px|Nicho de Carmen Estévez en Perbes.

Filla dun militar de Verín, seguiu o seu pai en diferentes traslados ata que en 1945 se estableceu na cidade de Madrid. Ese mesmo ano coñecía a Manuel Fraga e casaba con el o 17 de xaneiro de 1948 na capital de España. Estudante de Dereito na Universidade Complutense de Madrid, deixou a carreira coa voda e traballou a partir de aí no coidado da familia, pois tivo cinco fillos naturais e un adoptado.

Viviu en Madrid ata 1973, cando marchou a Londres acompañando o seu home no seu traballo de embaixador. En 1975 regresou a Madrid, onde permaneceu ata que Fraga accedeu á presidencia da Xunta de Galicia (1989). Posteriormente viviu en Santiago de Compostela ata o seu falecemento. Despois de sufrir un grave accidente de automóbil en 1993, en 1995 diagnosticáronlle un cancro, que lle acabaría por provocar a morte. Foi soterrada en Perbes.

O seu papel como muller do presidente da Xunta foi escasamente público, con escasas aparicións.
Rosa Liaño

**Rosa Liaño Pedreira**, nada na Coruña, é unha bióloga e personalidade pública galega, muller do presidente da Xunta Fernando González Laxe.

## Traxectoria 
Filla de José Manuel Liaño Flores, quen fora alcalde da Coruña, licenciouse en bioloxía na Universidade de Santiago de Compostela. Aprobou unhas oposicións ao pouco de crearse a Xunta de Galicia, e traballou como inspectora de pesca dende 1987 ata a actualidade na consellería do Mar.

Casada con Fernando González Laxe, entre 2005 e 2009 foi delegada da consellería do Mar na provincia da Coruña por designación de Carmen Gallego.

## Vida persoal
Ten dous fillos.
Alfonso Costoya

**Alfonso Costoya Rodríguez**, nado en Valga en 1975, é un árbitro de fútbol galego.

## Traxectoria 
En 1993 comeza facendo o papel de xuíz de liña en Terceira División Española e consecutivamente vai pasando a Segunda B, Segunda e en 2000 debuta en Primeira División. Leva dende entón once temporadas como árbitro asistente nas bandas na máxima categoría do fútbol español, e tamén ten arbitrado partidos internacionais entre seleccións UEFA, como un encontro Turquía-Malta de 2006, cualificatorio para a Eurocopa de 2008.

Durante moitos anos foi o asistente do tamén galego Bernardino González Vázquez, ata a retirada deste.

## Notas
Krajina do Banato

miniatura|300px|Mapa da fronteira militair do Banato (e de Eslavonia) en 1849.
A **Krajina do Banato** ou **Fronteira militar do Banato** era a porción da Fronteira Militar austrohúngara situada no Banato.

A fronteira militar do Banato englobaba a Šajkaška, e estaba limitada polo Principado de Serbia (daquela vasalo otomán) ao sur, o Voivodato de Serbia e do Banato de Timișoara (provincia autónoma do Imperio Austrohúngaro) ao norte, o principado de Transilvania e Valaquia ao leste, e a Krajina de Eslavonia ao oeste.

As principais cidades eran Pančevo, Bela Crkva, Titel, Žabalj, Alibunar, Kovin e Caransebeş.

Este territorio está hoxe dividido entre Serbia e Romanía.

## Historia 
### Historia dos serbios na Krajina do Banato 
À morte de Estevo Lazarević o 19 de xullo de 1427, Djuradj Branković subiu ao trono de Serbia, e despois do acordo con Hungría perdeu Belgrado a pesar das protestas dos habitantes da cidade, levando a súa capital a Kruševac en 1427.

Fixo construír entón unha cidade nova no Danubio, Smederevo, que foi comparada pola riqueza das súas igrexas a Constantinopla, de aí o seu sobrenome, "Djuradj Smederevac" en serbio latino (*Djuradj de Smederevo*).

O déspota serbio recibiu do emperador Sexismundo I refundador da Orde do Dragón, terras en Hungría: Zemun, Slankamen, Kupinik (hoxe Kupinovo), Mitrovica (hoxe Sremska Mitrovica) no Srem; Stari Bečej (Bečej), Kulpin, Čurug, Sveti Petar, Perlek, Peser e Petrovo Selo (Bačko Petrovo Selo) no Bačkoj, e Bečej (Novi Bečej), Aradac, Veliki Bečkerek (Zrenjanin) e Vršac no Banato.

Como xa fixera o seu predecesor Estevo Lazarević, todas estas cidades e terras foron poboadas por serbios de Macedonia ou de Kosovo que fuxían do avance turco. Polo tanto, antes mesmo da caída de Serbia, as migracións serbias do sur cara ao norte xa comezaran.

O emperador xermánico instalara, con iso, no sur do seu Imperio, ao longo da fronteira cos turcos, tropas de orixe serbia, motivadas e experimentadas na loita contra os otománs. Contaba coas poboacións serbias das terras de Djuradj para reforzas a frontieira.

### Oficialización do Banato militar 
En 1718, despois do Tratado de Passarowitz, os Habsburgo crearon unha provincia militarizada na súa fronteira, o Banato de Temesvar. En 1751, a emperatriz María Teresa introduciu a administración civil ao norte da provincia, pero deixou a parte sur co seu estatuto militar, que foi entón coñecida co nome de Krajina do Banato (Fronteira Militar do Banato. A provincia conservou o seu estatuto de fronteira militar até a supresión destas, en 1871.

## Notas 
## Véxase tamén 
### Bibliografía 
* Marschang, Franz (2002): *Das Banat und die Banater Deutschen im Wandel der Zeit*. Karlsruhe: Heinz W. Holler Druck und Verlag GmbH. ISBN 3-929431-15-7

### Outros artigos 
* Fronteira militar
* Krajina de Croacia
* Krajina de Eslavonia
* Historia dos eslavos do sur

### Ligazóns externas 
* birda.de Die Militärgrenze A Fronteira Militar.  Consultada o 18/1/2012.
José Puente Brañas

**José Puente Brañas**, nado na Coruña o 12 de xullo de 1824 e finado na mesma cidade o 10 de xullo de 1857, foi un escritor e xornalista galego.

## Traxectoria 
Avogado, foi secretario da Deputación da Coruña e profesor de retórica e poética no Instituto da Coruña. Integrante do primeiro provincialismo, foi membro da Academia Literaria en Santiago de Compostela, colaborou en *El Porvenir*, *Boletín Mercantil e Industrial de Galicia*, *El País* e *El Defensor de Galicia* e dirixiu *El Liceo* e *El Iris de Galicia*.

## Obras 
* *El gabán blanco*, comedia nun acto.
* *Un amigo*, comedia en dos actos.
* *María Pita*, drama romántico en verso.
* *El juramento cumplido*, drama nun acto.
* *La minoría de Carlos II*, drama en cinco actos.
* *Preludios del arpa*, 1847 (colección de lendas románticas).

## Véxase tamén 
### Bibliografía 
* 
* 

### Ligazóns externas 
* Biografía
Hélice-xiro-hélice

[200px|miniatura|O represor λ do [fago λ emprega unha hélice-xiro-hélice (esquerda; verde) para unirse ao ADN (dereita; azul e vermello).]]
Nas proteínas, a **hélice-xiro-hélice** é un dos principais motivos de estrutura secundaria que poden unirse ao ADN. O motivo componse de dúas hélices α unidas por unha curta secuencia lineal de aminoácidos e é moi común nas proteínas que regulan a expresión xénica. Non se debe confundir co dominio hélice-bucle-hélice.

O seu descubrimento baseouse nas similitudes entre os xenes dos represores Cro, PAC, e λ, que comparten unha secuencia de 20-25 aminoácidos que facilita o recoñecemento polo ADN. O recoñecemento e unión ao ADN faise por medio das dúas hélices α, unha no motivo N-terminal e a outra no C-terminal. Na maioría dos casos, como no represor Cro, a segunda hélice contribúe máis ao recoñecemento do ADN e, por tanto, é a miúdo chamada a "hélice de recoñecemento". Únese ao suco maior do ADN por medio dunha serie de enlaces por pontes de hidróxeno e forzas de van der Waals coas bases expostas. A outra hélice α estabiliza a interacción entre proteínas e ADN, pero non ten un papel importante no recoñecemento.

## Notas 
* 
* 

## Véxase tamén 
### Outros artigos 
* Hélice-bucle-hélice
* Estrutura das proteínas
* Hélice superenrolada
* Barril beta

### Ligazóns externas 
* Motivo hélice-xiro-hélice tipo represor lambda, en EMBL
* Entrada PDB para ID 1LMB
* Dominio hélice-xiro-hélice tipo Cro/C1
El Clamor Público

***El Clamor Público*** foi un periódico que se editou en Ferrol entre 1889 e 1901.

## Historia e características 
Subtitulado *Diario Republicano*, apareceu en 1889. Tivo unha segunda época que comezou en agosto de 1899 substituíndo ao semanario *La Unión*. Entre os seus redactores figurou Francisco Fernández García "Pedrosa", que foi o seu director en 1900. Contaba con varias seccións como "Artículo de fondo", "Guía del viajero", "Notas reporteriles" e "Noticias varias". Editábase na imprenta de Román Torres. Cesou a súa publicación o 10 de agosto de 1901.

## Notas 
## Véxase tamén 
### Bibliografía 
### Outros artigos 
* Lista de publicacións impresas da provincia da Coruña
Kenneth Branagh

**Kenneth Charles Branagh**, nado en Belfast o 10 de decembro de 1960 , é un director de cine e actor de Irlanda do Norte.

## Filmografía 
### Actor 
### Director 
## Premios e nomeamentos 
### Premios Óscar 
### Globos de Ouro 
## Véxase tamén 
### Ligazóns externas 
*Biografía
William John Macquorn Rankine

**William John Macquorn Rankine** nado en Edimburgo o 5 de xullo de 1820 e finado en Glasgow o 24 de decembro de 1872, foi un enxeñeiro e físico escocés. Xunto con Rudolf Clausius , William Thomson (Lord Kelvin), foi un dos pioneiros da termodinámica, enfocándose particularmente na primeira das tres leis desta rama da Física.

## Traxectoria 
Axudou a dar sentido á arte de construción moderna e de enxeñaría mecánica na sistematización racional a moitas ideas e hábitos de traballo que se desenvolveu coa práctica. Desde 1840, estudou as leis da termodinámica.

Desenvolvido transformacións analítica complexo de motores de calor de vapor, e estableceu o ciclo termodinámico características (Ciclo Rankine).

Firme partidario da "enerxía", desempeñou un papel importante nas discusións teóricas da física da segunda metade do século XIX.
Pooh Richardson

**Jerome "Pooh" Richardson**, nado o 14 de maio de 1966 en Filadelfia, Pensilvania, é un ex xogador americano de baloncesto profesional. Foi a primeira elección do Draft da NBA da historia dos Minnesota Timberwolves, en 1989. Durante os seus dez anos na NBA xogou tamén para os Indiana Pacers e os Los Angeles Clippers.

Richardson xogou na Universidade para a Universidade de California, Los Angeles (UCLA), de 1985 a 1989. Conseguiu récords de asistencias e porcentaxe de triplas da universidade.

## Traxectoria deportiva 
### Profesional 
Richardson foi elixido na 10ª posición do Draft da NBA de 1989 polos Minnesota Timberwolves, a primeira elección da súa historia, e xogou en Minnesota durante 3 tempadas, ata 1992. Foi traspasado aos Indiana Pacers xunto a Sam Mitchell a cambio de Chuck Person e Micheal Williams. En 1994, os Pacers o enviaron aos Los Angeles Clippers xunto a Malik Sealy e á elección do Draft de 1994 Eric Piatkowski, a cambio de Mark Jackson e os dereitos do Draft de Greg Minor.

## Véxase tamén 
### Ligazóns externas 
* Estatísticas en Basketball-Reference.com
Xaneiro Negro

miniatura|250px|Selo con fotos do Xaneiro Negro.
**Xaneiro Negro** (en azerí: *Qara Yanvar*), tamén chamada **Sábado Negro** ou **Masacre de Xaneiro** é o nome por que é coñecida unha acción do exército soviético para deter a violencia entre armenios e azerís en Bakú, na República Socialista Soviética de Azerbaidján ocorrida a 20 de xaneiro de 1990.

## Acontecementos 
A violencia inter-étnica que se rexistrou antes da primeira guerra de Nagorno-Karabakh comezou a facer cada vez máis vítimas, obrigando a maioría da poboación azerí residente en Armenia a refuxiarse no seu país, ao mesmo tempo que os armenios residentes no Azerbaidján procedían ao movemento inverso. No verán dese ano, os líderes de Fronte Popular de Azerbaidján e os seus partidarios conseguiron que a RSS de Azerbaidján iniciase un bloqueo aéreo e ferroviario contra a Armenia, o que estrangulou a economía do país, xa que o 85% da carga e dos bens que chegaban ao país viñan por vía férrea, ademais de illar a República Autónoma de Nakhichevan totalmente do resto da Unión Soviética. A interrupción do servizo ferroviario á Armenia foi motivado en parte polos ataques de militantes deste país contra traballadores azerís que entraban no seu territorio, tendo estes comezaran a rexeitar-se a cumprir estes servizos.

En xaneiro de 1990 ocorreu un pogrom contra armenios en Bakú, o que forzou o goberno de Mikhail Gorbachev a declarar o estado de urxencia e a enviar as tropas do Ministerio do Interior (*Ministerstvo Vnutrennikh Del* coñecido por MVD) para restablecer a orde. Foi establecido o toque a recoller (cousa nunca vista na URSS desde a segunda guerra mundial) e ocorrían frecuentemente combates violentos entre as forzas soviéticas e membros da Fronte Popular de Azerbaidján, estes incidentes deixaron como saldo máis de 120 azerís e 8 soldados do MVD mortos en Bakú. Con todo, durante este período o Partido Comunista de Azerbaidján caera, sendo a orde de envío das tropas do MVD máis para manter o partido no poder que para protexer a poboación armenia do país. Estes eventos, coñecidos como "Xaneiro Negro" determinaron a relación futura entre o Azerbaidján e Rusia.

## Notas 
## Véxase tamén 
### Outros artigos 
* Azerbaidján
* Unión Soviética

### Ligazóns externas 
*  Black January: Baku (1990) / Azerbaijan International (Spring 1998)
*  https://web.archive.org/web/20100317112443/http://www.january20.net/
*  http://news.bbc.co.uk/1/hi/world/europe/1477933.stm
Universidade de León

A **Universidade de León** é unha universidade española de carácter público, con campus en León e Ponferrada.

Foi fundada en 1979 como escisión da Universidade de Oviedo, a partir das diversas Escolas e Facultades que, dependentes daquela, existían desde había máis ou menos tempo en León. Con todo, as orixes da universidade remóntanse a 1843, cando se crea a Escola Normal de Mestres, e 1852 coa fundación da escola subalterna de Veterinaria, sentando as bases da futura universidade leonesa.

Os últimos anos a universidade asinou importantes convenios de colaboración, entre os que destaca o asinado coa Universidade de Washington, que permitiu a instalación en León da segunda sede europea desta universidade para a aprendizaxe do español, con capacidade para 500 alumnos, e o asinado coa Universidade de Xiangtan, que propiciou a implantación na cidade do Instituto Confucio.

## Centros docentes 
*Facultade de Ciencias Biolóxicas e Ambientais
*Facultade de Ciencias da Actividade Física e do Deporte
*Facultade de Ciencias do Traballo
*Facultade de Ciencias Económicas e Empresariais
*Facultade de Dereito
*Facultade de Educación
*Facultade de Filosofía e Letras
*Facultade de Veterinaria
*Escola de Enxeñerías Industrial e Informática
*Escola Superior e Técnica de Enxeñeiros de Minas
*Escola Superior e Técnica de Enxeñería Agraria
*Escola Universitaria de Ciencias da Saúde
*Escola Universitaria de Traballo Social (Centro adscrito)
*Escola Universitaria de Turismo de León (Centro adscrito)
*Escola Universitaria de Turismo de Ponferrada (Centro adscrito)

250px|miniatura|Facultade de Filosofía e Letras
## Reitores 
*Andrés Suárez y Suárez (1982–1984)
*Miguel Cordero del Campillo (1984–1986)
*Juan Manuel Nieto Nafría (1986–1990)
*Julio César Santoyo Mediavilla (1990–2000)
*Ángel Penas Merino (2000–2008)
*Jose Ángel Hermida Alonso (2008–2016)
*Juan Francisco García Marín (2016– )

## Véxase tamén
### Outros artigos
*Campus de Ponferrada

### Ligazóns externas
*Páxina oficial da universidade
Estado dos Eslovenos, Croatas e Serbios

O **Estado dos Eslovenos, Croatas e Serbios** foi un efémero goberno autoproclamado polas rexións suroccidentais do Imperio Austrohúngaro despois de que este se disolvera ao finalizar a primeira guerra mundial, polas poboacións de eslovenos, croatas e serbios que habitaban esas rexións do imperio. Uns meses despois da súa formación integrouse no Reino dos Serbios, Croatas e Eslovenos.

## Nome 
En esloveno, o Estado era coñecido como *Država Slovencev, Hrvatov in Srbov*, en croata como *Država Slovenaca, Hrvata i Srba*, e en serbio como Држава Словенаца, Хрвата и Срба ou *Država Slovenaca, Hrvata i Srba*.

Os serbios aos que se refire o nome do Estado eran os que residían nos territorios do Imperio Austrohúngaro: Bosnia e Hercegovina, Voivodina, Croacia-Eslavonia (incluíndo Sirmia) e Dalmacia, coas Bocas de Kotor e o litoral de Montenegro até Spič, preto de Bar, non ás poboacións do Reino de Serbia (que comprendía as actuais Macedonia do Norte, Montenegro, Kosovo e Serbia).

## Historia 
[miniatura|300px|Mapa do antigo [Imperio Austrohúngaro, mostrando as zonas habitadas principalmente por eslovenos, croatas e serbios. A maioría destes territorios foron incluídos no Estado dos Eslovenos, Croatas e Serbios.]]
O Estado foi proclamado en Zagreb o . O seu corpo lexislativo era o **Consello Nacional** (*Narodno vijeće*), creado o 

## Notas 
## Véxase tamén 
### Bibliografía 
* Ćorović, Vladimir: *Ilustrovana istorija Srba*. Serbia Central. (2006).
* Njegovan, Drago: *Prisajedinjenje*. Voivodina Central. (2004).
* Macartney, C. A.: *Hungary and Her Successors: The Treaty of Trianon and Its Consequences, 1919-1937*. Simon Publications (2001).

### Outros artigos 
* Banato, Bačka e Baranja 
* Reino de Iugoslavia
* Reino dos Serbios, Croatas e Eslovenos
* Declaración de Corfú

### Ligazóns externas 
* Selos do Estado dos Serbios, Croatas e Eslovenos
* Mapa
Apagamento da Wikipedia en inglés

[miniatura|[Sue Gardner nunha reunión da Fundación Wikimedia discutindo o apagamento da Wikipedia en inglés a noite do 17 de xaneiro.]]
miniatura|Unha das páxinas propostas para mostrar o día 18.
miniatura|Outra versión da páxina proposta para mostrar o día 18.
O **apagamento da Wikipedia en inglés** foi unha manifestación que tivo lugar o 18 de xaneiro de 2012 en protesta pola lei SOPA.

## Historia e características 
A decisión foi tomada do día 16 de xaneiro de 2012 pola Fundación Wikimedia, que anunciou unha protesta contra a Stop Online Piracy Act (SOPA) e PROTECT IP Act (PIPA).

A páxina tamén tivo o apoio doutras fundacións en Internet.

Outras versións da Wikipedia, incluso doutros proxectos de Wikimedia, entre eles Wikimedia Commons, tamén se adheriron á protesta, coa colocación dun cartel de fondo negro.

O presidente da Motion Picture Association of America acusou de "abuso de poder" a todos os sitios que participaron no apagamento.

Ao día seguinte do apagamento, o sitio web Zscaler analizou o tráfico do día e informou de que a pesar de que as páxinas non estaban dispoñibles o sitio web rexistrou un número considerable de accesos. A hipótese é que as persoas tentaron acceder á Wikipedia por curiosidade, debido á gran difusión da campaña.

## Notas 
## Véxase tamén 
### Outros artigos 
* Wikipedia
* Wikipedia en inglés
Bernardo Barreiro

**Bernardo Antonio Barreiro de Vázquez Varela**, nado en Santiago de Compostela o 21 de xaneiro de 1850 e finado na Coruña o 27 de novembro de 1904, foi un historiador, xornalista e poeta galego.

## Traxectoria 
Fillo dun zapateiro chamado Bernardo Barreiro Borraxeiros, de familia compostelá, e de Florentina Vázquez Penedo, cuxos pais procedían de Nemenzo e de Deixebre, foi o cuarto fillo do matrimonio, sendo bautizado na igrexa de Salomé, na rúa Nova
* *Los blasones de Galicia: cartas a los Centros Gallegos de América y a sus revistas oficiales* (Santiago, 1886)
* *Una audiencia en el Tribunal del Santo Oficio de Santiago* (Santiago, 1888)

### Artigos 
Os seguintes textos foron publicados na revista *Galicia Diplomática*, que dirixía:
* *Información sobre la entrada de los turcos en Cangas y el daño que hicieron (Ms. inédito perteneciente al Excmo. Ayuntamiento de Santiago). Memorial de muertos, cautivos, casas y haciendas que se quemaron y robaron* (nº 7, 12, 29, 46 e 92, 1883).
* *Archivo de la Inquisición en Galicia. Apuntes sobre bibliografía y lecturas prohibidas desde 1800 a 1819* (nº 13 a 19, 1883).
* *Restablecimiento del Tribunal del Santo Oficio en Santiago* (nº 16, 1883).
* *Inquisición en Galicia. Las casas primitivas del Santo Oficio en Santiago* (nº 35, 1983).
* *Archivos secretos. Adiciones y notas a una lista de Inquisidores de Galicia desde el establecimiento del Santo Oficio en Santiago hasta el año de 1700* (nº 20 a 26, 1888).
* *Archivos secretos del Tribunal de la Inquisición de Galicia. Proceso contra el Alcaide Juan de Quiroga* (nº 23, 1889).

### Poesía 
* *O desterro (Camiño de Portugal)*, 1879.

### Inéditos 
Sábese que ó morrer tiña moi adiantados outros dous traballos: un estudo titulado *Archivos secretos de la Inquisición de Galicia, León y Asturias. Historia diplomática de este Tribunal Apostólico desde su establecimiento hasta su abolición*, e unha novela titulada *Los judíos de Ribadavia*, sobre os sucesos acaecidos nesta localidade entre 1606 e 1610 ó redor do xuízo a varios veciños, xudeus conversos, acusados de manter os seus rituais en segredo .

[miniatura|640px|center|*Compostela monumental* (1884), con fotografías de [Manuel Chicharro e textos de Barreiro, en PDF.]]

## Notas 
## Véxase tamén 
### Bibliografía 
* 
* 
* 
* Barreiro de W., Bernardo (2008). *Brujos y astrólogos de la Inquisición de Galicia y el famoso libro de San Cipriano*. Noia: Toxosoutos. Prólogo de Clodio González Pérez.
* Barreiro Noya, Alejandro (1936). *Bernardo Barreiro de V.V. y su tiempo*. Discurso de ingreso na Real Academia Galega.
* 
* 
* 

### Ligazóns externas
La Revolución

***La Revolución*** foi o nome de varias publicacións:

****La Revolución***, periódico editado en Santiago de Compostela en 1846.
****La Revolución***, periódico editado en Santiago de Compostela en 1868.

## Véxase tamén
### Outros artigos
*Revolución
La Revolución (1868)

***La Revolución*** foi un periódico editado en Santiago de Compostela en 1868.

## Historia e características 
Subtitulado *Periódico liberal de Santiago*, apareceu o 8 de outubro de 1868. Fundado e dirixido por Bernardo Barreiro, quen tamén foi o seu redactor con Miguel López. De corte federalista, foi o primeiro xornal republicano de Compostela.

## Véxase tamén 
### Bibliografía 
* 
### Outros artigos 
* Lista de publicacións impresas da provincia da Coruña
Yakhouba Diawara

**Yakhouba Diawara**, nado o 29 de agosto de 1982 en París, é un ex xogadorprofesional de baloncesto francés.

## Traxectoria 
Tras graduarse na universidade de Pepperdine, non foi elixido no Draft da NBA, e volveu a Francia a xogar no Dijon. En febreiro de 2006, fichou polo Climamio Bologna. Asinou cos Denver Nuggets o 26 de xullo de 2006. Asinou cos Miami Heat o 7 de agosto de 2008. En xullo de 2010, Diawara asinou co Enel Brindisi en Italia. Para a tempada 2011-12, asinou un contrato dun ano co Pallacanestro Varese.

## Notas 
## Véxase tamén 
### Ligazóns externas 
* Perfil en NBA.com
* Estatísticas en BasketballReference.com
Otilia Seijas

**María Otilia Seijas García**, nada en Lugo o 22 de xuño de 1938, é unha novelista e xornalista galega.

## Traxectoria 
Filla dun mestre, ela é tamén mestra diplomada en lingua francesa e preescolar. Traballou en distintas localidades da provincia de Lugo. Ten escrito con regularidade en diversos medios de comunicación (*El Progreso*, *La Voz de Galicia*), mais sobre todo en *El Correo Gallego*.

## Obra 
* *Viudas de vivos* (1989)
* *Buceando en el pasado* (1990)
* *Hijos del poder* (1992)
* *Égida* (1994)
* *Esto era y no era* (1999)
* *Ninguén suspira por ela* (1999)
* *Escoitar o silencio* (2003, traducida tres anos máis tarde ao castelán)
* *Cuentos de pocas lunas* (2011)
* *Los amigos lejanos* (2012)

* *Cuentos del cuarto azul* (2019)

## Galardóns 
* Medalla de ouro da cruz Vermella.
* Membro da Enxebre Orde da Vieira.
* Dama de la Serenísima Orde da Alquitara.
* Dama da Orde do Camiño de Santiago.
* Medalla de Ouro ao labor literario do Foro Universitario Europeo Reis Católicos (2006).

## Vida persoal 
Casou co político do PPdeG Víctor Manuel Vázquez Portomeñe e tivo tres fillos.

## Véxase tamén 
### Bibliografía 
*
Chuck Person

**Chuck Connors Person**, nado o 27 de xuño de 1964 en Brantley, Alabama, é un ex xogador americano de baloncesto profesional, e actual adestrador asistente dos Los Angeles Lakers.

## Traxectoria deportiva 
### Profesional 
Person foi seleccionado na 4ª posición do Draft da NBA de 1986 polos Indiana Pacers. Gañou o premio ao Rookie do Ano da NBA en 1987 e xogou seis tempadas en Indiana.

Foi traspasaso en 1992 xunto a Micheal Williams aos Minnesota Timberwolves a cambio de Sam Mitchell e Pooh Richardson. Tras o remate do seu contrato en 1994, asinou coma axente libre cos San Antonio Spurs, Charlotte Hornets e Seattle SuperSonics. Foi traspasado polos Spurs xunto a unha elección de primeira rolda do Draft aos Chicago Bulls a cambio de Steve Kerr o 22 de xaneiro de 1999, pero foi despedido inmediatamente.

Durante a súa carreira, Person xogou 943 partidos, facendo 14.7 puntos e 5.1 rebotes por partido, unha porcentaxe de 45.8% en tiros de campo e 36.2% en triplas.

Person retirouse no ano 2000. Dende entón, foi adestrador asistente dos Sacramento Kings, e é actualmente asistente dos Los Angeles Lakers.

## Véxase tamén 
### Ligazóns externas 
* Estatísticas en Basketball-Reference.com 
* Perfil en NBA.com
* Rivalidade Bird-Person nas series Pacers-Celtics en 1991
Lucía Molares

**Lucía Emilia Molares Pérez**, nada en Vigo en 1968, é unha política galega, do PPdeG.

## Traxectoria
Licenciouse en Económicas pola Universidade de Vigo e posteriormente estudou tamén Dereito na UNED e obtivo un mestrado de Xestión e administración sanitaria tamén pola universidade viguesa. En 1993 aprobou as oposicións de funcionaria da Xunta de Galicia e dous anos máis tarde xa é secretaria provincial do Sergas en Pontevedra, nun equipo dirixido polo PPdeG.

En 1996 marchou a Madrid para incorporarse como directora de gabinete do secretario de estado para as Administracións Públicas ás ordes de Francisco Villar García-Moreno e do ministro Mariano Rajoy. Seguiu a Villar García-Moreno á Secretaria de Estado para o Deporte, ata o ano 2000. Posteriormente regresa á política galega e á Xunta de Galicia, onde se encarga da delegación provincial en Pontevedra da Consellería de Asuntos Sociais entre 2001 e 2003. Nese ano preséntase ás municipais en Vigo, e sae elixida concelleira. Meses despois consegue a alcaldía a popular Corina Porro e Molares asome as áreas de Turismo, Comercio, Deportes, Emprego, Voluntariado, Mocidade e Muller. Permanece como concelleira logo da derrota electoral de Porro nas municipais de 2007, ata 2009 data en que regresa á Xunta de Galicia coa vitoria de Alberto Núñez Feijóo, para facerse coa deleción territorial da Xunta en Vigo.

Continúa neste posto ata que en 2012 é nomeada directora de SEPES, a sociedade estatal de xestión do solo, co que regresa a Madrid, desta volta no equipo de Ana Pastor.
Jaime Olías

**Jaime Olías**, nado en Torrelodones (Madrid) o 22 de decembro de 1989, é un actor español. Saltou á fama polo seu papel na serie de televisión *Ángel o Demonio* de Telecinco como protagonista.

## Televisión 
* *Ángel o demonio* (2010-2011). Telecinco. Como Damián.
* *Toledo. Cruce de Destinos* (2012- ). Antena 3. Como Infante Fernando.

## Cine 
* *Promoción Fantasma* (2012). Como Jorge.

## Véxase tamén 
### Ligazóns externas 
* Ficha na IMDb
Alpha Regio

**Alpha Regio** é unha rexión do planeta Venus que ten máis de 1300 quilómetros de diámetro O nome foi aprobado pola Unión Astronómica Internacional entre os anos 1976 a 1979. Os Maxwell Montes, Alpha Regio, e Beta Regio son as únicas tres excepcións á regra de que tódolos accidentes xeolóxicos de Venus levan nomes femininos, xa sexan de deidades femininas ou mulleres famosas.

A superficie da rexión é coñecida coma *Tessera*, este tipo de terreo está moi deformado e as fisuras que percorreren este tipo de terreos van en tódalas direccións e están moi pouco distanciadas entre si, dándolle ó terreo un aspecto de mosaico ou parquet; o termo provén do grego, que significaría “baldosa” ou laxa (lousa) e foille asignado polos investigadores asignados ó programa da Venera 15 e Venera 16 (as imaxes amosaban un terreo semellante o parquet dos pisos). Coma tódalas rexións de tipo *tessera*, está rexión está por elevada sobre as rexións circundantes, cunha elevación de entre 1–2&nbsp;km, está tamén fortemente deformada polo que semella unha acción de pregamento por contracción. Tamén cabe subliñar, que coma en moitas rexións do tipo *tessera*, as planicies volcánicas circundantes semellante ter fluído ó redor das marxes da Alpha Regio, o cal significaría que está planicies son máis novas que Alpha Regio.

No mapa infravermello feito pola sonda orbital Venus Express, pódese apreciar que as rochas da planicie de Alpha Regio son máis brillantes e semellan ser máis vellas, comparadas coa meirande parte do planeta. Na terra, este tipo de rochas brillantes no infravermello, son normalmente de granito e forman parte dos continentes.

## Notas
## Véxase tamén
### Outros artigos
*Beta Regio
Equator-S

**Equator-S** foi un satélite artificial alemán lanzado o 2 de decembro de 1997 mediante un foguete Ariane 4 desde o Centro Espacial de Kourou.
* EDI (Electron Drift Instrument): utiliza un fluxo de electróns para medi-lo campo magnético.
* 3DA (3D-Plasma Analyzer): composto por un analizador electrostático de electróns e un analizador electrostático de ións.
* EPI (Energetic Particle Instrument): mide a enerxía de ións e electróns no rango entre 20 e 226 keV entre 20 e 400 keV respectivamente.
* ICI (Ion Composition Instrument): mide a distribución tridimensional de ións de hidróxeno, helio e oxíxeno.
* PCD (Potential Control Device): usado para reducir o potencial eléctrico do satélite a uns poucos voltios para poder facer medicións do plasma a moi baixas enerxías.
* SFD (Scintillating Fiber Detector): mide a incidencia de partículas enerxéticas.

## Notas 
## Véxase tamén 
* Páxina de Equator-S
Breogán Pereiro

**Breogán Pereiro Pérez**, nado en Ourense o 16 de febreiro de 1988, é un futbolista e deseñador de moda galego.

## Traxectoria 
Irmán do tamén futbolista Moisés Pereiro, formouse nas categorías inferiores do Real Madrid, Villarreal CF e Real Murcia, un accidente de tráfico obrigouno a regresar a súa cidade natal para recuperarse, onde comezou a xogar co Antela FC de Xinzo. En 2008 fichou polo CD Ourense co que disputou esa temporada. En 2009 fichou polo extinto Cidade de Santiago pero non rematou a tempada e deixou temporalmente o fútbol. Ao ano seguinte (2010) fichou polo Santa Comba FC, que tamén deixou para proseguir os seus estudos de moda en Turín.
En 2011 foi fichado en Italia polo equipo congolés FC Saint Éloi Lupopo, de Lumbumbashi, que xoga na división de honra do seu país.

Como deseñador de moda formouse en Galicia e en Italia, e ata 2011 o seu éxito maior fora a participación nun desfile de importancia a nivel galego, o Felicidad Duce de Allariz.
Campelo, Bares, Mañón

**Campelo** é un lugar da parroquia de Bares no concello Coruñés de Mañón na comarca do Ortegal. Tiña 3 habitantes no ano 2011 segundo datos do Instituto Galego de Estatística dos cales eran 1 home e 2 mulleres, o que supón unha diminución con relación ao ano 1999 cando tiña 4 habitantes. En 2024 segue mantendo a mesma poboación.

## Lugares e parroquias 
### Lugares da parroquia de Bares 
### Parroquias de Mañón
Artemis Chasma

**Artemis Chasma** é unha gran fractura de forma semicircular da superficie do planeta Venus, que engloba boa parte da Artemis Corona, da que forma parte e a cal está asociada, de feito boa parte da marxe ou bordo da *Corona* está formado pola depresión da *Chasma*. A depresión ten unha media de 120&nbsp;km de ancho, que baixa formando numerosos chanzos e fracturas concéntricas, que gardan a forma circular do conxunto da depresión; a depresión acada medias de 2,5&nbsp;km de profundidade, respecto das cristas do bordo da *Chasma*.

Recibe o nome en honra a deusa grega da caza, da lúa, dos bosques, da virxindade (é un longo ecetera).

## Notas
Artemis Corona

**Artemis Corona** é un grande accidente xeolóxico circular da superficie do planeta Venus e que está nas coordenadas 35° S 135° E

Pensase que a meirande parte das *Coronae* de Venus son creadas coma consecuencia do ascenso de materiais quentes procedentes do interior do planeta en forma de plumas ou diapiros, Artemis podería selo resultado dun evento deste tipo a grande escala. As cristas, fisuras e depresións, comunmente son accidentes xeolóxicos alargados (formados por forzas que tenden a separa-la litosfera da codia dun planeta) pero a infrecuente forma circular de Artemis, suxire a hipótese alternativa da formación por compresión, contracción e subdución, mediante un proceso semellante a das zonas de subdución oceánicas que existen na Terra. Actualmente, os científicos asignados ó programa da sonda Magallanes están examinando en detalle este accidente xeolóxico, para determina-la súa orixe exacta.

Artemis tamén contén no seu interior varios cráteres de impacto, regueiros de lava, volcáns que van de tamaños pequenos (<20 kms) ata volcáns que acadan os 100&nbsp;km de diámetro, así mesmo tamén posúe no seu interior complexos sistemas de fisuras e fracturas.

Recibe o nome en honra a deusa grega da caza, da lúa, dos bosques, da virxindade (é un longo ecetera).

## Notas
## Véxase tamén
### Ligazóns externas 
* A 3-dimensional profile of Artemis region See: https://web.archive.org/web/20070812165042/http://www.windows.ucar.edu/tour/link%3D/venus/interior/V_coronae.html%26fr%3Dt